Ginkluotųjų pajėgų rūšis

Ginkluotųjų pajėgų rūšis – ginkluotųjų pajėgų dalis, skirta kovoti tam tikroje aplinkoje (sausumoje, jūroje, ore, kosmose).

Kiekviena ginkluotųjų pajėgų rūšis susideda iš kariuomenės rūšių.

Standartinis skirstymas 
Valstybė dažniausiai turi tris ginkluotųjų pajėgų rūšis:
 sausumos kariuomenė (arba armija)
 karinės oro pajėgos
 karinis jūrų laivynas. Neturinčios priėjimo prie jūros valstybės paprastai neturi karinio jūrų laivyno.

Retesnės rūšys 
Kai kurios valstybės turi ir daugiau ginkluotųjų pajėgų rūšių:

 Karabinieriai – Italija
 Žandarmerija – Prancūzija
 Jūrų pėstininkai – JAV ir Pietų Korėja (Pietų Korėjos Jūrų pėstininkų korpusas formaliai yra Karinio jūrų laivyno dalis, tačiau faktiškai naudojama kaip atskira ginkluotųjų pajėgų rūšis).
 Specialiosios pajėgos – Lenkija
 Pakrančių apsauga – JAV

Gana didelė ginkluotųjų pajėgų rūšių įvairovė buvo TSRS ir yra dabartinėse postsovietinėse valstybėse  (kurias kartais vadina atskiromis kariuomenės rūšimis):
 strateginė raketinė kariuomenė – TSRS ir Rusija.
 priešlėktuvinės gynybos kariuomenė (TSRS) ar oro gynybos kariuomenė
 oro desantinė kariuomenė – TSRS ir Rusija.
 mobilioji kariuomenė – 2004 m. įkurta Tadžikijoje, sujungus oro desanto, specnazo ir kai kuriuos kitus specialiuosius dalinius.
 kosminės pajėgos – Rusijoje 2001-2011 m. Nuo 2011 m. gruodžio 1 d. – Oro ir kosmoso gynybos kariuomenė.

Šaltiniai 

Karyba